Ir-Regolament tal-Kummissjoni (KEE) Nru 2928/93
tal-25 ta’ Ottubru 1993
li jemenda r-Regolament (KEE) Nru 890/78 li jistabilixxi r-regoli dettaljati għaċ-ċertifikazzjoni tal-ħops
IL-KUMMISSJONI TAL-KOMUNITAJIET EWROPEJ,
Wara li kkunsidrat it-Trattat li jistabbilixxi l-Komunità Ekonomika Ewropea,
Wara li kkunsidrat ir-Regolament tal-Kunsill (KEE) Nru 1696/71 tas-26 ta’ Lulju 1971 dwar l-organizazzjoni kommuni fis-suq tal-ħops [1], kif emendat l-aħħar permezz tar-Regolament (KEE) Nru 3124/92 [2], u b’mod partikolari bl-Artikolu 2(5) tiegħu,
Wara li kkunsidrat ir-Regolament tal-Kunsill (KEE) Nru 1784/77 tad-19 ta’ Lulju 1977 dwar l-attestazzjoni tal-ħops [3], kif emendat l-aħħar permezz tar-Regolament (KEE) Nru 1987/93 [4], iħalli barra ċerti prodotti mill-proċess ta’ ċertifikazzjoni minħabba l-karatteristiċi speċifiċi tagħhom jew l-użu li għalih huma maħsuba; billi t-trab isomerizzat tal-ħops u l-prodotti l-ġodda ta’ ħops isomerizzat imsemmija fl-Artikolu 1 tar-Regolament (KEE) Nru 1784/77 jaqgħu taħt dak il-grupp ta’ prodotti, bħalma jaqa’ l-estratt tal-ħop isomerizzat, billi dawk il-prodotti fir-Regolament tal-Kummissjoni (KEE) Nru 890/78 [5], kif emendat l-aħħar permezz tar-Regolament (KEE) Nru 2265/91 [6], għandhom jingħataw tifsira aktar preċiża;
Billi t-tieni subparagrafu ta’ l-Artikolu 1(1) tar-Regolament (KEE) Nru 1784/77 jipprovdi li l-prodotti eżentati mill-ċertifikazzjoni għandhom ikunu soġġetti għal proċedura ta’ kontroll; billi l-proċedura ta’ kontroll għandha tiżgura li dawn il-prodotti ma jfixklux il-marketing normali tal-prodotti ċertifikati u li jiġu użati biss għal dak li huma maħsuba għalih;
Billi l-proċeduri ta’ kontroll għandhom ikunu r-responsabbilità ta’ l-entitajiet li jwettqu ċ-ċertifikazzjoni;
Billi l-miżuri pprovduti f’dan ir-Regolament huma skond l-opinjoni tal-Kumitat ta’ Ġestjoni għall-Ħops,
ADOTTAT DAN IR-REGOLAMENT:
Artikolu 1
Ir-Regolament (KEE) Nru 890/78 huwa emendat kif ġej:
1. L-Artikolu 1 huwa mibdul b’dan li ġej:
"Artikolu 1
(a) "ħops mhux ippreparati"; tfisser ħops li ġew ipproċessati permezz ta’ tnixxif ppakkjar preliminari biss;
(b) "ħops ippreparati"; tfisser ħops li jgħaddu minn tnixxif u ppakjar finali;
(ċ) "ħops biż-żerriegħa"; tfisser ħops impoġġija fis-suq b’kontentut ta’ żerriegħa aktar minn 2 % tal-piż tagħhom;
(d) "ħops mingħajr żerriegħa"; tfisser ħops impoġġija fis-suq b’kontentut ta’ żerriegħa mhux aktar minn 2 % tal-piż tagħhom;
(e) "estratt tal-ħop isomerizzat"; ifisser estratt li fih l-alpha acids ikunu ġew kważi kompletament isomerizzati;
(f) "trab tal-ħop isomerizzat"; ifisser trab li fih l-alpha acids ikunu ġew kważi totalment isomerizzati;
(g) "prodotti tal-ħop isomerizzati"; tfisser prodotti li mhux biss l-alpha acids fihom ikunu ġew totalment isomerizzati iżda fejn il-kostitwenti l-oħra għaddew alterazzjoni sa ċertu punt (skond l-istadju li jkunu fih u l-kondizzjoni taħt liema tkun saret il-bidla tal-alpha acids) jew li jkunu ġew imneħħija deliberatament mill-prodott finali;
(h) "l-issiġillar"; tfisser l-għeluq tal-pakkett taħt sorveljanza uffiċjali u b’mod li l-mezz tal-għeluq issirlu ħsara meta l-pakkett jinfetaħ;
(i) "closed operating circuit"; tfisser il-proċess tal-preparazzjoni jew ħdim tal-ħops magħmul taħt sorveljanza uffiċjali u b’mod li l-ebda ħops jew prodotti maħduma ma jistgħu jiżdiedu jew jitneħħew waqt il-ħdim. Il-closed operating circuit jibda bil-ftuħ tal-pakkett issiġillat li jkollu fih il-ħops jew il-prodotti tal-ħops li għandhom jiġu ppreparati jew maħduma u li jispiċċa bl-issiġillar tal-pakkett li jkun fih l-ħops maħduma jew prodotti tal-ħop;
(j) "kunsinna"; tfisser numru ta’ pakketti tal-ħops jew prodotti tal-ħops bl-istess karatteristiċi li li jiġu ppreżentati għall-attestazzjoni fl-istess ħin mill-istess individwu jew produttur assoċjat jew mill-istess persuna li tkun ħadmithom.";
2. il-paragrafi 5 u 6 ta’ l-Artikolu 8 huma mibdula b’dan li ġej:
"5. Bl-eċċezzjoni tas-sustanzi msemmija fl-Anness V, il-ħops attestat u l-prodotti tal-ħop biss imsemmija fl-Artikolu 7 tar-Regolament (KEE) Nru 1784/77 jistgħu jidħlu fil-closed operating circuit. Huma jistgħu biss jidħlu fl-istat li jkunu fih meta jkunu ġew attestati.
6. Kemm-il darba, waqt il-produzzjoni tal-estratti maħduma bl-użu ta’ ċertu carbon dioxide, l-ħdim fil-closed operating circuit ikollu jiġi interrot għal raġunijiet tekniċi, ir-rappreżentanti tal-korpi uffiċjali jew tad-dipartimenti msemmija fl-Artikolu 1(6) tar-Regolament (KEE) Nru 1784/77 għandhom jissiġillaw il-pakett li jkun fih l-prodott mhux lest u li jkun kif kien meta ġie interrott. Is-siġilli jistgħu jitkissru biss mir-rappreżentanti fuq imsemmija meta titkompla l-ħidma.";
3. L-Artikolu 10 huwa emendat kif ġej:
(a) il-frażi tal-ftuħ hija mibdula b’dan li ġej:
"il-prodotti msemmija fl-Artikolu 1(1)(a) sa (f) tar-Regolament (KEE) Nru Nru 1784/77 għandhom ikunu soġetti għall-kontrolli li ġejjin:"
(b) il-punt (b) huwa mibdul b’dan li ġej:
"(b) Fil-każ ta’ l-estratt tal-ħop isomerizzat, it-trab tal-ħop isomerizzat u l-prodotti ġodda tal-ħop isomerizzat elenkati fl-Anness VI, il-persuna li taħdimhom għandha kull sena, mhux aktar tard mill-31 ta’ Diċembru, tiddikjara lill-awtorità tal-kontroll il-kwantitajiet prodotti u l-kwantitajiet impoġġija fis-suq. L-ippakkjar għandu juri l-kliem ‘estratt tal-ħop isomerizzat ’, ‘trab tal-ħop isomerizzat’ jew ‘prodott ġdid tal-ħop isomerizzat’ u jrid jiddikjara l-piż jew volum, il-varjetà oriġinali, il-prodott użat u l-perċentwali tal-prodott użat;"
(ċ) il-punt (d) huwa mibdul b’dan li ġej:
"(d) Fil-każ ta’ ħops u ta’ prodotti tal-ħops impoġġija f’pakketti żgħar għall-bejgħ lill-persuni privati għall-użu tagħhom, il-piż tal-pakkett ma jistax jaqbeż:
- kilogramm wieħed fil-każ ta’ koni jew trab,
- 300 gramma fil-każ tal-estratt, trab u l-prodotti isomerizzati ġodda.
Deskrizzjoni tal-prodott u l-piż tiegħu għandhom jidhru fuq il-pakkett.";
4. L-Anness mehmuż huwa miżjud ma’ l-Anness VI.
Artikolu 2
Dan ir-Regolament jidħol fis-seħħ fis-seba’ jum wara l-pubblikazzjoni tiegħu fil-Ġurnal Uffiċjali tal-Komunitajiet Ewropej.
Dan ir-Regolament għandu jorbot fl-intier tiegħu u japplika direttament fl-Istati Membri kollha.
Magħmul fi Brussel, fil-25 ta’ Ottubru 1993.